[{"text_idx": "#000000", "text": "Llifogydd: Ffyrdd ar gau a chartrefi heb drydan"}, {"text_idx": "#000002", "text": "Mi oedd nifer o ffyrdd ar gau a bron i 14,000 o gartrefi heb drydan am gyfnod ddydd Mercher oherwydd llifogydd a choed yn cwympo."}, {"text_idx": "#000005", "text": "Yn Llanberis ger Caernarfon roedd peirianwyr Scottish Power yn ceisio trwsio wedi i goeden gwympo a difrodi ceblau trydan."}, {"text_idx": "#000006", "text": "Dywedodd yr heddlu fod tri gwrthdrawiad ar yr M4 ger Pen-y-bont am fod dw\u0302r ar y draffordd."}, {"text_idx": "#000010", "text": "Ym Mo\u0302n roedd yr A545 rhwng Biwmares a Phorthaethwy ar gau i'r ddau gyfeiriad oherwydd tirlithriad."}, {"text_idx": "#000015", "text": "O ran llongau rhwng Cymru ac Iwerddon mae'r gwasanaeth sydyn rhwng Caergybi a Dulyn wedi'i chanslo ac mae pob gwasanaeth o Ddoc Penfro i Rosslare hefyd wedi'u canslo."}, {"text_idx": "#000016", "text": "Ym Mhowys roedd yr A40 ar gau am gyfnod yn Nhrecastell am fod coeden wedi cwympo."}, {"text_idx": "#000018", "text": "Roedd oedi mawr ar y B4309 ym Mhontantwn oherwydd llifogydd ac un lo\u0302n ar gau oherwydd llifogydd ar yr A48 i gyfeiriad y gorllewin yn Nantycaws."}, {"text_idx": "#000019", "text": "Dylai gyrwyr fod yn ofalus am fod llifogydd ar yr A482 yng Ngwmann a'r A485 rhwng Tregaron a Llambed."}, {"text_idx": "#000022", "text": "Rhwng y B4265 a'r A48 yn Ewenni ger Pen-y-bont roedd y ffordd ar gau oherwydd llifogydd."}, {"text_idx": "#000023", "text": "Ar yr M4 ger C26 i gyfeiriad y dwyrain roedd un lo\u0302n ar gau oherwydd llifogydd."}, {"text_idx": "#000025", "text": "Dywedodd llefarydd ar ran Cyfoeth Naturiol Cymru (CNC) y byddai'r glaw yn cwympo ar dir sydd eisoes yn wlyb iawn ac y byddai hyn yn achosi i afonydd a nentydd godi'n gyflym."}, {"text_idx": "#000026", "text": "Cyngor CNC yw i bobl gadw golwg ar ragolygon y tywydd cyn teithio."}, {"text_idx": "#000028", "text": "\"Dylai unrhyw un sy'n gyrru fod yn arbennig o ofalus gan y bydd yna lawer o ddw\u0302r ar y ffyrdd.\""}, {"text_idx": "#000033", "text": "\"Fe allai gwyntoedd hyrddio rhwng 50 a 60mya i'r mwyafrif, er mi allen nhw gyrraedd 70mya mewn rhai mannau agored."}, {"text_idx": "#000034", "text": "\"Mae rhybudd o law trwm ar draws y rhan fwyaf o'r wlad. Gallai rhyw 20-40mm o law ddisgyn i'r mwyafrif, gyda rhyw 60mm o law'n debygol ar dir uchel."}, {"text_idx": "#000035", "text": "\"Dylai'r gwyntoedd ostegu o ganol y bore ymlaen ac mae'r rhybudd o law trwm yn dod i ben ganol y prynhawn."}, {"text_idx": "#000038", "text": "Clybiau'n pleidleisio o blaid newidiadau i fwrdd URC"}, {"text_idx": "#000039", "text": "Ymgyrch y tri yn ras arweinydd yr SNP ar fin dod i ben"}, {"text_idx": "#000041", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000044", "text": "Goleuadau'r Gogledd yn goleuo'r awyr dros nos"}, {"text_idx": "#000045", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000049", "text": "Sut mae denu adar i'r ardd?"}]